Feitsma Fûûns fwar it Frysk

It Feitsma Fûûns fwar it Frysk is in Fryske stifting, dy't yn 2009 oprjochte waard om 'e neilittenskip fan taalkundige, heechlearaar, publisiste en frisiaste Tony Feitsma (1928-2009) te behearen. Feitsma liet nammentlik by har ferstjerren in beskaat jildbedrach nei om (yn har eigen wurden): "it Frysk te stypjen op punten dêr't de taal him net sa maklik sels rêde kin."

Lju dy't in bydrage leverje wolle oan it brûken fan it Frysk kinne sadwaande in berop dwaan op it Feitsma Fûûns, al sille net alle oanfragen honorearre wurde, mei't it Fûûns him benammen rjochtet op projekten dy't net ûnder de reguliere subsydzjeregelings falle. It is ek mooglik fia it Feitsma Fûûns yndirekt finansjele stipe te jaan oan projekten foar it Frysk troch in finansjele donaasje te dwaan.

Op 2 septimber 2018 organisearre it Feitsma Fûûns yn 'e tsjerke fan Brantgum in betinking fan Tony Feitsma mei as namme it Bûter yn 'e Brij Festival 2018.

Keppelings om utens
Offisjele webside fan it Feitsma Fûûns fwar it Frysk

Kategory:Fryske kulturele organisaasje
Kategory:Frysk
Kategory:Kultuer yn Fryslân
Kategory:Fryske stifting
Kategory:Organisaasje oprjochte yn 2009